Kindlasti ei levi HIV olmekontaktides (kätlemisel, kallistamisel, ühiste toidunõude kasutamisel, nakatunuga sama WCd kasutades, aevastuse kaudu jne). HIV-nakkuse võid saada ainult siis, kui HIV-positiivse inimese veri, sperma, tupevedelik või rinnapiim satub sinu vereringesse või õrnadele limaskestadele, kust see võib kergesti vereringesse imenduda. Limaskestad paiknevad inimkehal suus, silmas, suguelunditel, pärasooles.